b"\n_START_ARTICLE_\nGustave Charpentier\n_START_SECTION_\n\xc5\xbdivljenje\n_START_PARAGRAPH_\nRojen je bil v dru\xc5\xbeini peka. Po \xc5\xa1tudiju na konservatoriju v Lillu se je leta 1881 vpisal na Pari\xc5\xa1ki glasbeni konservatorij, kjer je kompozicijo \xc5\xa1tudiral v razredu Julesa Masseneta. Leta 1887 je za kantato Didon prejel nagrado Prix de Rome. Med \xc4\x8dasom bivanja v Rimu (ob podelitvi nagrade) je skomponiral okrestrsko skladbo Impressions d'Italie in pri\xc4\x8del z ustvarjanjem libreta in glasbe, ki je postala njegovo najprepoznavnej\xc5\xa1e delo - opera Luiza. Opera obravnava \xc5\xbeivljenje francoskega delavskega razreda in jo nekateri muzikologi obravnavajo kot francoski primer veristi\xc4\x8dne opere. Krstna izvedba je bila 2. februarja 1900 pod taktirko Andr\xc3\xa9ja Messagerja in je bila prvo novonastalo delo, ki je bilo izvedeno v pari\xc5\xa1ki hi\xc5\xa1i Op\xc3\xa9ra-Comique v 20. stoletju._NEWLINE_Leta 1902 je Charpentier ustanovil t. i.\xc2\xa0\xc2\xbbConservatoire Populaire Mimi Pinson\xc2\xab, konservatorij, v katerem je nameraval ponuditi brezpla\xc4\x8dno \xc5\xa1olanje za dekleta pari\xc5\xa1kega delavskega razreda. Isto\xc4\x8dasno je postajal vedno manj produktiven skladatelj. Komponiral je nadaljevanje k operi Luiza; opera Julien, ou a live de po\xc3\xa8te pa ob premieri leta 1913 ni do\xc5\xbeivela tolik\xc5\xa1nega uspeha kot Luiza in je bila hitro pozabljena. Od tega \xc4\x8dasa dalje Charpentier prakti\xc4\x8dno ni ve\xc4\x8d napisal nobene note do konca \xc5\xbeivljenja."